**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2019 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | Akcinė bendrovė „VILNIAUS ŠILUMOS TINKLAI“ |
| **Registracijos adresas** | Elektrinės g. 2, **03150** Vilnius  |
| **Buveinės adresas** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 1840 |
| **El. pašto adresas** | info@chc.lt |

**RANGOVAS**

|  |  |
| --- | --- |
| **Pavadinimas** | Uždaroji akcinė bendrovė „ALVORA“ |
| **Buveinės adresas** | Visorių g. 33, 08300 Vilnius |
| **Juridinio asmens kodas** | 122049143 |
| **PVM mokėtojo kodas** | LT220491413 |
| **Banko sąskaita** | LT89 2140 0300 0351 9727 |
| **Atstovas ir atstovavimo pagrindas** |  |
| **Telefonas** | 8 5 270 07 17 |
| **El. pašto adresas** | info@alvora.lt  |

1. **SUTARTIES OBJEKTAS (Sutarties BD 4 skyrius)**
	1. Rangovas įsipareigoja savo rizika ir savo medžiagomis pagal Techninės specifikacijos reikalavimus, Sutartyje nurodytomis sąlygomis ir terminais atlikti Šilumos tiekimo tinklų ruožo iškėlimą nuo ŠK 06116 iki ŠK 06115R (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
	1. Pagal šią Sutartį atliekamų Darbų apimtys nurodytos Techninėje specifikacijoje.
	2. Už Darbus, kuriuos Rangovas be Užsakovo rašytinio sutikimo atlieka nukrypdamas nuo projekto, Užsakovas Rangovui neapmoka.
	3. Pradinė Sutarties vertė sudaro 141.570,00 EUR (*vieną šimtą keturiasdešimt vieną tūkstantį penkis šimtus septyniasdešimt* *eurų*), įskaitant PVM. Pradinė sutarties vertė lygi laimėjusio tiekėjo pasiūlymo kainai. Pradinę Sutarties vertę sudaro:
		1. Darbų vertė – 117.000,00 EUR (*vienas šimtas septyniolika* *tūkstančių* *eurų*), neįskaitant PVM;
		2. Pridėtinės vertės mokestis (PVM) *21 %* - 24.570,00 EUR (*dvidešimt keturi tūkstančiai penki šimtai septyniasdešimt* *eurų*).
	4. Užsakovas moka Rangovui už faktiškai atliktus Darbus pagal Sutarties 2.3 punkte nurodytą Darbų kainą. Darbų kaina Sutarties galiojimo laikotarpiu nekeičiama.
	5. Darbų kainos perskaičiavimas dėl kainų lygio kitimo (toliau tekste – Kainų perskaičiavimas) neatliekamas.
	6. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuota kaina.
3. ***DARBŲ KOKYBĖ (Sutarties BD 6 skyrius)***
	1. Rangovo atliekamų Darbų kokybė turi atitikti Techninėje specifikacijoje nustatytus reikalavimus.
	2. Rangovo specialistai turi atitikti Pirkimo dokumentuose nustatytą kvalifikaciją.
	3. Rangovas, vykdydamas šią Sutartį, turi užtikrinti teisės aktų reikalavimų*,* naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami.
	4. Užsakovo per garantinį terminą nustatytiems trūkumams šalinti nustatomas šalių susitarimų terminas, kuris negali būti ilgesnis kaip 60 (šešiasdešimt) kalendorinių dienų.
	5. Už nustatytų Defektų (trūkumų) nepašalinimą per Sutarties SD 3.4 punkte nustatytą terminą Užsakovui pareikalavus Rangovas moka 0,05 procento nuo vėluojamų pašalinti nustatytų trūkumų kainos dydžio delspinigius už kiekvieną uždelstą dieną.
	6. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai – ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
4. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
	1. Rangovas Sutarčiai vykdyti neturi teisės pasitelkti Subrangovų.
5. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
	1. Rangovas privalo atlikti Darbus ne vėliau kaip 14 (keturiolika) dienų po Sutarties pasirašymo.
	2. Darbai atliekami Vilniuje, Aukštaičių g., Vilniuje.
	3. Rangovas turi užtikrinti nuoseklią Sutarties vykdymo eigą.
	4. Už vėlavimą atlikti Darbus per Sutarties SD 5.1 punkte nustatytą terminą Rangovas moka 0,05 procentų nuo pavėluotai atliktų Darbų vertės dydžio delspinigius už kiekvieną uždelstą dieną.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)**
	1. Užsakovas sumoka Rangovui už tinkamai per praėjusį mėnesį atliktus darbus (t. y. pagal pasirašytus mėnesio Darbų atlikimo perdavimo – priėmimo aktus) per 30 kalendorinių dienų nuo PVM sąskaitos faktūros ar kito tipo priklausančio išrašyti ir naudojantis elektronine paslauga „E. sąskaita“*(elektroninės paslaugos „E. sąskaita“ svetainė pasiekiama adresu*[www.esaskaita.eu](http://www.esaskaita.eu))) Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
	2. Užsakovui per Sutarties BD 10.3 punkte nurodytą terminą pasirašius Atliktų darbų priėmimo–perdavimo aktą, Rangovas naudodamasis elektronine paslauga „E. sąskaita“ per 5 (penkias) darbo dienas pateikia Užsakovui Sąskaitą.
	3. Visi atsiskaitymai pagal šią Sutartį atliekami eurais.
	4. Užsakovas Rangovui nekompensuoja PVM sąskaitos teikimo mokesčio naudojantis elektronine paslauga „E. sąskaita“.
	5. Kai atlikti Darbai laikomi statybos darbais pagal Lietuvos Respublikos statybos įstatymo 2 straipsnio 15 dalies nuostatas ir jiems taikomas PVM atvirkštinis apmokestinimas. Rangovas, teikdamas Sąskaitą už atliktus darbus, Sąskaitoje įrašo “atvirkštinis apmokestinimas (PVMĮ 96 str.)“.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
	1. Ši Sutartis įsigalioja Sutartis įsigalioja nuo sutarties sudarymo (pasirašymo) dienos ir galioja iki visiško ir pilno Sutartinių įsipareigojimų įvykdymo, bet ne ilgiau kaip 4 (keturis) mėnesius.
8. **PRIEDAI**
	1. Prie Sutarties SD pridedami šie priedai:
		1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
		2. Priedas Nr. 2 - Pasiūlymas, 3 lapai;
		3. Priedas Nr. 3 - Užsakovo lokalinių teisės aktų, su kuriais privalo susipažinti Rangovas, dirbdamas pagal šią Sutartį, sąrašas, 1 lapas;
		4. Priedas Nr. 4 – Susitarimas Darbuotojų saugos ir sveikatos, gaisrinės saugos, aplinkosaugos klausimais, 2 lapai.
9. **ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.6. punktas)**
	1. Užsakovo kontaktiniai adresai pranešimams siųsti: adresas - Spaudos g.6-1, Vilnius, elektroninis paštas - info@chc.lt*.*
	2. Rangovo kontaktiniai adresai pranešimams siųsti: adresas - Visorių g. 33, Vilnius, elektroninis paštas – info@alvora.lt, faksas – 8 5 270 07 17.
2. **KONTAKTINIAI ASMENYS (Sutarties BD 19.7. punktas)**
	1. Užsakovo atstovų, kurie bus atsakingi už šios Sutarties vykdymą, kontaktai:
	2. Rangovo atstovų, kurie bus atsakingi už šios Sutarties vykdymą, kontaktai:
	3. Už sutarties viešinimą atsakingas pirkimų vadybininkas.

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

 Priedas Nr. 3

**Užsakovo lokalinių teisės aktų, su kuriais privalo susipažinti Rangovas,**

**dirbdamas pagal Sutartį Nr. \_\_\_\_\_\_\_\_\_\_\_\_\_\_\_\_\_\_\_ ,**

**sąrašas**

1. AB „Vilniaus šilumos tinklai“ „Rangos būdu vykdomų darbų tvarkos aprašas“;
2. AB „Vilniaus šilumos tinklai“ „Asmenų įėjimo - išėjimo, transporto įvažiavimo - išvažiavimo į Bendrovės teritoriją bei buvimo joje tvarkos aprašas“;
3. Perdavimo tinklo departamento tinklo valdymo skyriaus operatyviniame valdyme esančių įrenginių parengimo rekonstrukcijai, naujai statybai, remontui, hidrauliniams bandymams instrukcija;
4. AB „Vilniaus šilumos tinklai“ avarijų, sutrikimų likvidavimo Vilniaus integruotoje šilumos tiekimo sistemoje instrukcija;
5. AB „Vilniaus šilumos tinklai“ „Rangovų veikloje susidarančių atliekų tvarkymo taisyklės“;
6. AB „Vilniaus šilumos tinklai“ darbų, atliekamų aukštyje tvarkos aprašas;
7. Perdavimo tinklo departamento suvirinimo darbų vykdymo tvarkos AB „Vilniaus šilumos tinklai“ objektuose aprašas.
8. Perdavimo tinklo departamento, pirmojo šilumos tinklų rajono priešgaisrinės saugos instrukcija;
9. Perdavimo tinklo departamento, pirmojo šilumos tinklų rajono priešgaisrinės saugos instrukcija, atliekant ugnies darbus.
10. AB „Vilniaus šilumos tinklai“ bei rangovinių organizacijų darbuotojų neblaivumo (girtumo) ar apsvaigimo nustatymo ir nušalinimo nuo darbo tvarkos aprašas;
11. Įsakymas dėl darbų sąrašų dirbant pagal nurodymus ir pavedimus Nr. V1-43.

Su lokaliniais teisės aktais susipažinti galima adresu:

<https://chc.lt/lt/musu-veikla/viesieji-pirkimai/informacija-rangovams/118>

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 4

**SUSITARIMAS**

|  |
| --- |
| Darbuotojų saugos ir sveikatos, gaisrinės saugos, aplinkosaugos klausimais  |
|  |  |

Šis susitarimas pasirašomas tarp **AB „Vilniaus šilumos tinklai“**, toliau vadinamo „Užsakovu“, atstovaujamo \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, ir **\_\_\_\_\_\_\_\_\_\_\_\_\_\_\_\_**, toliau vadinama „Rangovu“, atstovaujamo \_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_, dėl saugaus darbų atlikimo Užsakovo objektuose ir juo susitariama:

|  |
| --- |
| 1. UŽSAKOVAS: |
| 1.1. Ne vėliau kaip vieną dieną prieš darbų pradžią išleidžia potvarkį, leidžiantį Rangovo darbuotojams atlikti darbus pagal pasirašytą Rangos sutartį Nr. \_\_\_\_\_\_\_\_ (toliau - Rangos sutartis), vadovaujantis Rangovo pateiktu prašymu.  |
| 1.2. Bendrovėje nustatyta tvarka instruktuoja Rangovo darbų vadovą (-us) ir darbų vykdytoją (-us) iki darbų pradžios.1.3 Išrašo ir išduoda Rangovui **bendrą nurodymą** *(tik darbams šilumos įrenginiuose),* **nurodymą**, **leidimą ugnies darbams** (*jeigu bus atliekami šie darbai*), skirdamas darbo zoną, teritoriją *(šilumos įrenginiuose vadovaujantis Saugos taisyklėmis eksploatuojant šilumos įrenginius, elektros įrenginiuose – vadovaujantis Saugos eksploatuojant elektros įrenginius taisyklėmis ir Bendrovėje patvirtinta „Darbų elektros renginiuose organizavimo ir vykdymo tvarka“),* **nurodymą** statybos darbams *(Saugos ir sveikatos taisyklių statyboje DT 5-00 nustatyta tvarka),* išduoda **pavedimus** *(darbams šilumos įrenginiuose), išduoda* ***paskyrą*** *(darbams atliekamiems dujų ūkyje, vadovaujantis „Gamtinių dujų, suskystintų naftos dujų ir biodujų aplinkoje atliekamų darbų saugos taisyklėmis.).* 1.4 Paskiria atsakingą asmenį, kuris tikrina ir vizuoja Rangovo išrašytus nurodymus darbams elektros įrenginiuose. |
|  1.5 Ruošia darbo vietą ir leidžia dirbti pagal bendrus nurodymus, nurodymus ir pavedimus šilumos ar elektros įrenginiuose, išskyrus tuos atvejus kai pačiam Rangovui, Užsakovo tvarkomuoju dokumentu, suteiktos teisės elektros įrenginiuose ruošti darbo vietas ir leisti Rangovo darbuotojams dirbti.  1.6 Prileidžiant dirbti pagal nurodymą priduoda Rangovui pagal aktus remontuojamą ar rekonsktruojamą įrenginį ir darbo vietoje esamus priešgaisrinį inventorių, kėlimo mechanizmus, apšvietimo tinklus ir kitą įrangą. |
|  1.7 Baigus darbą priima pagal aktus iš Rangovo darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą.  1.8 Turi teisę tikrinti Rangovų atliekamus darbus ir kaip Rangovas laikosi darbuotojų saugos ir sveikatos, gaisrinės saugos, aplinkosaugos, Užsakovo vidaus norminių teisės aktų reikalavimų. Pastebėjęs, kad Rangovo darbuotojai nevykdo darbų saugos taisyklių, gaisrinės saugos, aplinkosaugos taisyklių reikalavimų bei nustačius kitas aplinkybes, sudarančias grėsmę darbuotojų saugumui (pvz. jeigu Rangovo darbuotojas darbe neblaivus, apsvaigęs nuo narkotinių ar toksinių medžiagų; neturi tinkamai įforminto nurodymo, paskyros ar nepateikęs laiku prašymo darbų atlikimui ir kt.), Užsakovo turtui, darbai sustabdomi ir vienašališkai surašomas pažeidimo aktas. Nustačius šias aplinkybes pakartotinai - iš Rangovo darbuotojų atimamas leidimas įeiti į Užsakovo teritoriją. |
| 2. RANGOVAS: |
| 2.1. Privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų. Užsakovo pagrindiniai lokaliniai teisės aktai publikuojami <http://www.chc.lt/>. Užsakovo lokaliniai teisės aktai, su kuriais privalo susipažinti Rangovas, dirbdamas darbus pagal Rangos sutartį, nurodyti šio Susitarimo priede.2.2 Pasirašydamas šį Susitarimą įsipareigoja, kad su Užsakovo lokaliniais teisės aktais susipažins iki darbų pradžios, o atlikdamas darbus vykdys juose išdėstytus reikalavimus. |
| 2.3. Ne vėliau kaip tris dienas prieš darbų pradžią pateikia Užsakovui prašymą dėl leidimo dirbti Užsakovo teritorijoje/šilumos/elektros įrenginiuose, kuriame nurodo darbų pavadinimą, darbų pradžios ir pabaigos datą, pateikia visų darbuotojų (darbų vadovų, darbų vykdytojų) sąrašą, nurodant darbuotojų (įskaitant subrangovus), taip pat kitų atsakingų asmenų (kranų darbo vadovų, krovinių kabinėtojų, turinčių teisę išduoti nurodymus statant ar ardant pastolius ir kt.) dirbsiančių šiame objekte - vardus, pavardes, pareigas, funkcijas, apsaugos nuo elektros kategorijas (darbui su elektros įrenginiais), kvalifikaciją, kuri būtina sutartyje numatytiems darbams atlikti ir kvalifikacinių pažymėjimų numerius bei jų galiojimo terminą, taip pat brigados narių sąrašą nurodant jų pareigas ir kvalifikaciją (darbams elektros įrenginiuose). Šis sąrašas turi būti pasirašytas Rangovo įmonės vadovo ir patvirtintas antspaudu. Už šių darbuotojų kvalifikaciją atsako Rangovas. Prašymas teikiamas Bendrovės departamento, kuriame vykdomi darbai, direktoriui. Rangovui nepateikus darbuotojų sąrašo ir Užsakovui nepatvirtinus potvarkiu leidimo atlikti darbus, Rangovo darbuotojams dirbti draudžiama. |
|  2.4 Sudaro ir suderina su Užsakovu įrengimų, darbo vietų, saugių perėjimų, krovininių srautų, rangovui išskirtos teritorijos, patalpos, remontinės įrangos, išdėstymo schemas prieš pradedant darbus. |
| 2.5. Užtikrina, kad darbų vadovas (ai) ir darbų vykdytojas (ai) prieš darbų pradžią išklausys Užsakovo instruktažą. |
| 2.6. Priima prieš darbų pradžią iš Užsakovo pagal aktus remontuojamą ar rekonstruojamą įrenginį ir darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą. Atsako už priimtų laikinam naudojimui įrenginių techninę būklę ir saugų jų naudojimą. Užsakovas, reikalui esant gali pasinaudoti perduotu inventoriumi apie tai įspėjęs Rangovo darbų vykdytoją. |
| 2.7. Gauna iš Užsakovo darbui šilumos įrenginiuose bendrą nurodymą, nurodymą, leidimą ugnies darbams (jeigu bus atliekami šie darbai), darbų atlikimui, išduoda tarpinius nurodymus. Statybos darbams gauna aktą – leidimą, jeigu statybos darbai bus vykdomi šalia veikiančių šilumos/elektros įrenginių – gauna nurodymą. |
| 2.8. Saugiam darbui atlikti ruošia darbų vykdymo projektus, technologines korteles, technines sąlygas, bendrą darbų grafiką, bendras darbų saugos priemones. Darbų vykdymo projektai, kortelės, sąlygos pridedami prie nurodymų, paskyrų. Išduoda nurodymą pastolių statymui ar ardymui. Pastačius pastolius juos priima naudojimui. |
| 2.9. Rangovo darbų vadovas priėmęs iš Užsakovo leidžiančiojo darbo vietą, atsako už saugos bei sveikatos darbe priemonių tikslingumą ir pakankamumą, saugų darbų atlikimą, darbų priežiūrą. |
| 2.10. Išduoda nurodymą, pavedimą dirbti Užsakovo elektros įrenginiuose: |
| 2.10.1. Rangovo darbų vadovas, išrašęs nurodymą darbams elektros įrenginiuose, atsako už nurodyme išvardytų saugiam darbui numatytų priemonių įvykdymą, jų tikslingumą ir pakankamumą, o Užsakovo asmenys, ruošę darbo vietą, pagal nurodymus, už teisingą tų priemonių įvykdymą.  |
| Rangovo darbų vykdytojas atsako už tai, kad jo darbuotojai pradėtų dirbti tik įvykdę visas nustatyta tvarka nurodytas priemones. Už darbų saugos norminių aktų reikalavimų vykdymą ir kontrolę darbo metu atsako Rangovas.2.10.2 jeigu Rangovui, Užsakovo įgalioto asmens tvarkomuoju dokumentu, suteiktos teisės elektros įrenginiuose ruošti darbo vietas ir leisti darbuotojams dirbti, atsako už saugos priemonių tikslingumą, pakankamumą saugiam darbui atlikti, saugos priemonių įvykdymą ir jų laikymąsi. Apie darbų pradžią ir pabaigą informuoja padalinį, kuriam priklauso elektros įrenginiai. |
| 2.11. Instruktuoja savo darbuotojus.  |
| 2.12. Vykdydamas darbus Rangovas užtikrina saugias ir sveikas darbo sąlygas savo darbuotojams jiems skirtoje darbo zonoje, pilnai atsako už darbų saugos, priešgaisrinės saugos ir aplinkosaugos norminių teisės aktų bei Užsakovo pateiktų lokalinių teisės aktų reikalavimų vykdymą. Užtikrina, kad nebūtų sugadinti remontuojami, rekonstruojami arba statomi, o taip pat ir šalia jų esantys įrenginiai ir statiniai, dėl Rangovo sukeltų pavojingų veiksnių poveikio.  |
| 2.13. Baigus darbą priduoda Užsakovui pagal aktus suremontuotus įrenginius ir darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą (6 priedas). |
| 2.14. Rangovas, atliekantis Rangos sutartyje numatytus darbus Užsakovo teritorijoje, o taip pat išskirtose patalpose, darbo vietose atlieka įvykusių nelaimingų atsitikimų tyrimą, dalyvaujant Užsakovo įgaliotam asmeniui, veda šių nelaimingų atsitikimų apskaitą ir registraciją.  |

2.15. Rangovo darbuotojai dirbdami Užsakovo teritorijoje privalo dėvėti švarius bei tvarkingus darbo drabužius. Ant darbo drabužių turi būti įmonės pavadinimas. Darbuotojai privalo dėvėti asmenines apsaugines priemones viso darbo proceso metu, kai to reikalauja saugos darbe norminiai aktai.

3. Šis Susitarimas yra neatskiriama Rangos sutarties dalis ir galioja kol galioja Rangos sutartis.

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |